Yngve Roschier

Torsten Yngve Roschier (23. helmikuuta 1902 Helsinki – 4. syyskuuta 1982 Helsinki) oli suomalainen lääkäri ja lääkintäkenraalimajuri (1969). 

Roschierin vanhemmat olivat Torsten Gustav Roschier ja Toini Nielsen. Hänen ensimmäinen puolisonsa vuodesta 1928 oli Laura Luhtala (k. 1929) ja toinen vuodesta 1934 Martta Stenström. Roschier tuli ylioppilaaksi Helsingin Uudesta yhteiskoulusta 1920 ja valmistui lääketieteen lisensiaatiksi 1929, tohtoriksi hän väitteli 1931. 

Roschier toimi ennen sotia Helsingin yliopiston, puolustusvoimien ja useiden eri sairaaloiden palveluksessa. Suomen olympiajoukkueen lääkäri hän oli neljällä eri vuosikymmenellä, vuosina 1936, 1948, 1952, 1956 ja 1960. Lääkintäeverstiksi hänet ylennettiin 1941.  Roschier oli Keskussotilassairaala 1:n johtajalääkäri 1945–1969. Hän sai professorin arvonimen 1966.

Lähteet 

Suomalaiset lääkärit
Suomalaiset kenraalit
Suomalaiset professorin arvonimen saaneet
Vuonna 1902 syntyneet
Vuonna 1982 kuolleet